Legea 76/2020 pentru aprobarea Ordonanţei de urgenţă a Guvernului nr. 40/2020 privind întărirea capacităţii administrative a sistemului sanitar

Legea 76/2020 din 2020.06.10

Status: Act neintrat în vigoare

Versiune de la: 10 iunie 2020

**Intră în vigoare:**

13 iunie 2020 An

**Legea 76/2020 pentru aprobarea Ordonanţei de urgenţă a Guvernului nr. 40/2020 privind întărirea capacităţii administrative a sistemului sanitar**

Dată act: 10-iun-2020

**Emitent: Parlamentul**

**Parlamentul României** adoptă prezenta lege.

**Articol unic**

Se aprobă Ordonanţa de urgenţă a Guvernului nr. 40 din 2 aprilie 2020 privind întărirea capacităţii administrative a sistemului sanitar, publicată în Monitorul Oficial al României, Partea I, nr. 281 din 3 aprilie 2020, cu următoarele modificări:

1.**La articolul 2, alineatele (1), (2) şi (4) se modifică şi vor avea următorul cuprins:**

"Art. 2

(1) Rezidenţii aflaţi în ultimul an de pregătire care au finalizat stagiul de rezidenţiat pe perioada stării de urgenţă se reîncadrează cu salarizarea aferentă pe perioadă determinată, în condiţiile legii, până la data de 31 octombrie 2020.

(2) Pentru rezidenţii aflaţi în ultimul an de pregătire care urmează să finalizeze stagiul de rezidenţiat pe perioada stării de urgenţă, contractele individuale de muncă pe perioadă determinată cu salarizarea aferentă se prelungesc, în condiţiile legii, până la data de 31 octombrie 2020.

...............................................................................................

(4) De prevederile alin. (1) -(3) beneficiază şi rezidenţii care au finalizat stagiul de rezidenţiat în 2020 până la decretarea stării de urgenţă, precum şi rezidenţii care finalizează stagiul de rezidenţiat după încetarea stării de urgenţă, până la data de 31 octombrie 2020."

2.**La articolul 3, alineatul (2) se modifică şi va avea următorul cuprins:**

"(2) Raporturile juridice încheiate potrivit prevederilor alin. (1) încetează de drept la încetarea situaţiei de urgenţă, cu excepţia raporturilor juridice încheiate pentru posturile de execuţie vacante care încetează la finalizarea concursurilor pentru ocuparea acestor posturi şi a raporturilor juridice încheiate pentru posturile de execuţie suspendate pe perioada absenţei titularului postului care încetează la revenirea titularului de post."

-\*\*\*\*-

Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.

|  |
| --- |
| PREŞEDINTELE CAMEREI DEPUTAŢILOR  **ION-MARCEL CIOLACU**  p. PREŞEDINTELE SENATULUI,  **ROBERT-MARIUS CAZANCIUC** |

Publicat în Monitorul Oficial cu numărul 493 din data de 10 iunie 2020